open-index/open-wikipedia-markdown huggingface dataset:
Eat Hot Tofu Slowly

***Eat Hot Tofu Slowly*** (originaltittel: *Xin ji chi bu liao re dou fu*) er en kinesisk romantisk filmkomedie fra 2005 regissert av Feng Gong (også hovedrolle). Filmen følger livet til den middelaldrende pedicab-sjåføren Liu Hao og de tre kvinnene i hans liv.

Den ble tildelt prisen for fremragende film ved Huabiao Awards (sammen med flere filmer).

## Rollebesetning

* Feng Gong som Liu Hao
* Xu Fan som Yang Qian
* Ding Dang som Liu Xiaohao
* Liu Mei som Chen Hong
* Zhang Shu som He Wenlan
* Shen Junyi som Yao Yuan
* Liu Jiang som bestefar Li
* Ding Jiali som tante
* Guo Da som sykehusdirektør
* Guo Donglin som Zhang Qiang

## Referanser


## Eksterne lenker
*
Seimas (bygningskompleks)

**Seimas (bygningskompleks)** (litauisk: *Seimo rūmai*) er sete for Seimas, Litauens parlament. Det er lokalisert i landets hovedstad Vilnius. Bygningskomplekset består av tre bygninger oppført fra 1976.
Fil:Seimas — Parliament of Lithuania.jpg|Bygning 1 og 2.
Fil:Baltijas Asamblejas 31.sesija Viļņā (8169464428).jpg|Plenumssalen.


## Referanser
Harrison Gilbertson

**Harrisson Gilbertson** (født 1993) er en australsk skuespiller. Han har blant annet spilt i *[[Need for Speed (film)|Need for Speed]]* og *[[Oppenheimer (film)|Oppenheimer]]*.

I 2010 vant han «Young Actor Award» fra Australian Film Institute Awards (nå: Australian Academy of Cinema and Television Arts Awards – AACTA Awards).

## Eksterne lenker
* 
*
Özünlə apar

«**Özünlə apar**» (norsk oversettelse: *ta meg med deg*) er en sang fra 2024 med  med . Sangen ble utgitt 15. mars 2024 og var Aserbajdsjans bidrag i Eurovision Song Contest 2024 i Malmö.

## Om sangen
«Özünlə apar» er skrevet , sammen med Edgar Ravinov, Hasan Heydar, Mado Salikh og Mila Miles, og inneholder tradisjonell aserbajdsjansk muğam-vokal fra Ilkin Dovlatov.  Sangen er på engelsk og aserbajdsjansk, noe som gjør sangen til det første aserbajdsjanske Eurovision-bidraget som hovedsakelig inneholder aserbajdsjansk språk. Den var ett av bidragene som kom inn til İctimai Televiziyas (İTV) åpne konkurranse for å finne Aserbajdsjans bidrag til Eurovision Song Contest 2024.

Den 6. november 2023 kunngjorde İTV at Fahree var en av seks gjenværende finalister i uttaket. Blant de seks gjenværende finalistene var også Ilkin Dovlatov og Mila Miles, som er en av låtskriverne til «Özünlə apar», som deltok som en egen trio sammen med Etibar Əsədli.  Til tross for rapporter om at trioen og Aisel, som representerte Aserbajdsjan i Eurovision Song Contest i 2018, var de to gjenværende finalistene i konkurransen, ble det til slutt kunngjort at Fahree skulle representere landet i Eurovision Song Contest 2024 i Malmö.  

«Özünlə apar» deltok i semifinale 1 tirsdag 7. mai 2024. Der ble den nummer 14 av 15 bidrag med 11 poeng. Sangen kvalifiserte seg dermed ikke til finalen lørdag 11. mai 2024. Dette var andre året på rad at Aserbajdsjan ble slått ut i semifinalen.

## Referanser
Antonio Watson

**Antonio Watson** (født 11. september 2001) er en jamaicansk friidrettsutøver som hovedsakelig konkurrerer i sprintløp. Han fikk VM-gull på 400 meter i 2023.

## Idrettskarriere
14 år gammel, i starten av 2016, løp han 200 meter på 22,28 og 400 meter på 49,91 sekunder. Han vant 400 meter under det jamaicanske uttaket til CARIFTA Games i 2017, og deltok i U18-klassen under CARIFTA Games 2017, der han vant 400 meter. Han vant 400 meter i U18-klassen under det jamaicanske juniormesterskapet i 2017, og deltok også i U18-VM i friidrett 2017, der han fikk gull på 400 meter med tiden 46,59 og bronse på 4 x 400 meter stafett. Han deltok kun på 4 x 400 meter stafett under CARIFTA Games 2018, der Jamaica vant U20-klassen. Under det jamaicanske juniormesterskapet i 2018 ble han nummer seks på 400 meter i U20-klassen. Han deltok i Sommer-OL for ungdom 2018 i Argentina, og fikk der en sølvmedalje på 200 meter. Utøverne løp her 2 løp, der sammenlagt tid ble brukt til å bestemme plasseringen. Han deltok kun på 4 x 400 meter stafett under CARIFTA Games 2018, og Jamaica vant der 4 x 400 meter stafett i U20-klassen.

Under CARIFTA Games 2019 deltok han i U20-klassen og fikk der sølv på 200 meter og gull på 4 x 400 meter stafett. Han ble nummer seks på 200 meter under det jamaicanske mesterskapet i friidrett 2021, og deltok i NACAC-mesterskapet i friidrett (U23) 2021, der han fikk bronse på 200 meter og gull på 4 x 100 meter stafett. Under det jamaicanske mesterskapet i friidrett 2022 ble han nummer sju på 200 meter, og året etter ble han nummer to på 400 meter. I august vant han 400 meter under VM i friidrett 2023, med ny personlig rekord på 44,13 sekunder i semifinalen og 44,22 sekunder i finalen. Han deltok også på 4 x 400 meter stafett i dette verdensmesterskapet, og Jamaica ble der nummer fire. 

## Referanser


## Eksterne lenker
*
Øystein Sunde: Meget i sløyd

***Øystein Sunde: Meget i sløyd*** er et konsertopptak med Øystein Sunde som ble sendt på NRK 5. januar 2013. Regi var ved Ole Jørgen Grønlund. Konsertopptaket stammer fra forestillingen *Men DA må du ha* fra 2010, og som senere ble sendt på turné. TV-opptaket ble gjort i NRKs Studio 2 den 9. mai 2012.

Oppsetningen *Men DA må du ha* ble satt opp på Dizzie Showteater i Oslo med premiere 23. september 2010. Det var en jubileumsforestilling i forbindelse med at det hadde gått 40 år siden Sundes debutalbum, *[[1001 fnatt]],* ble lansert. Den bestod for det meste av låter fra hele hans karriere, i motsetning til tidligere forestillinger som stort sett bestod av nytt materiale.

Uttrykket *Men DA må du ha* henspeiler seg på hva konsumenter bare *må* kjøpe for å få en annen gjenstand til å fungere, og kunden må da bruke langt mer penger enn det som var planlagt. *Meget i sløyd* er navnet på Sundes backingband.

I forestillingens programblad kunne man lese at låtene «Modællfly og radiostyrt», «Springar etter mere øl» og en bluegrassversjon av Beethovens femte ble spilt på Dizzie, men disse var ikke med på TV-opptaket.

Forestillingen fikk god kritikk jevnt over da den gikk på Dizzie, blant annet i Dagbladet, som satt stor pris på sangene, men mente at de verbale mellomstikkene kunne vært bedre. 

## Spilleliste
*«Apache»
*«Badinerie/Super-SS-Rally-GT-Fastback-Hardtop-Sprint»
*«Men DA må du ha»
*«Det står skrevet i grøfta»
*«Koldtbordets historie» (Monolog av Sunde)
*«Sitter her og har det på G»
*«Verandaen der»
*«Hestene på Øvrevoll»
*«Fire melk og Dagbla' for i går»
*«Hvis dine ører henger ned»
*«Det året det var så bratt»
*«Datterdattera»
*«Vafler og kaffe»
*«Johnny B. Goode på sjukehjem»
*«Ute var det sol»
*«Kom, da!»
*«Campingvogna»
*«Skal det være noe mer før vi stenger»
*«Aftenbønn»
*«Kjekt å ha»

## Musikere
*Øystein Sunde – gitarer, vokal
*Terje Kinn – banjo, gitar, mandolin, kor
*Øystein Fosshagen – fele, mandolin, kor
*Knut Hem – dobro, Weissenborn, cajon
*Olaf «Knerten» Kamfjord – bassgitar, kontrabass, kor

## Referanser


## Eksterne lenker
*
Huayao Bride in Shangrila

***Huayao Bride in Shangrila*** (originaltittel: *Hua yao xin niang*) er en kinesisk romantisk film fra 2005 regissert av Zhang Jiarui. Filmen handler om en vakker ung kvinne på den kinesiske landsbygda som må velge mellom kjærligheten og sin lidenskap for dans. Hun tilhører en etnisk minoritet hvor skikken er at alle nygifte må leve adskilt i tre år. Hovedrollen spilles av Zhang Jingchu.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Paddy the Next Best Thing

***Paddy the Next Best Thing*** er en britisk stumfilm fra 1923 regissert av Graham Cutts.

## Skuespillere
* Mae Marsh som Paddy
* Darby Foster som Lawrence Blake
* Lilian Douglas som Eileen Adair
* George K. Arthur
* Nina Boucicault som Mrs. Blake
* Haidee Wright som Jane O'Hara

## Referanser


## Eksterne lenker
*
Paganini (tysk stumfilm)

***Paganini*** er en tysk stumfilm fra 1923 regissert av Heinz Goldberg.

## Handling
Musikk-verdenen blir sjokkert når den anerkjente fiolinisten Paganini dør. Men under begravelsen kommer den (tilsynelatende) døde til live igjen. Fiolinisten begynner snart å snu livet sitt. Han forlater sin kone, og innleder et samarbeid med en hertuginne. Men hertuginnens ektemann utfordrer deretter Paganini til en sverd-duell. Når hertuginnen dør, blir Paganini anklaget for drapet og kastet i fengsel.

Når han blir frigjort fra fangehullet ved hjelp av hertuginnen, er det hun som får ham skutt når hun innser at han ikke er interessert i henne lenger - og han har heller valgt seg en vanlig kvinne. Skuddet hennes treffer imidlertid ikke den troløse Paganini, men den uskyldige Giulietta. Smerten over dette tapet fører til slutt til Paganinis død midt under en applaus-fylt konsert.

## Skuespillere
* Conrad Veidt som Niccolò Paganini
* Eva May som Giulietta  
* Greta Schröder som Antonia Paganini 
* Harry Hardt
* Hermine Sterler
* Jean Nadolovitch som Hector Berlioz

## Referanser


## Eksterne lenker
*
Pilegrimen

***The Pilgrim*** er en amerikansk stumfilm fra 1923 regissert av Charlie Chaplin.

## Handling
En straffedømt som har stukket av fra fengsel stjeler klær fra en pastor for å erstatte klærne hans fra fengsel. Den straffedømte velger deretter et tilfeldig reisemål, og ender opp i Devil's Gulch, Texas, på en søndag. Men der venter en delegasjon på å ønske deres nye prest velkommen. For ikke å bli oppdaget må den straffedømte fortsette å spille sin rolle som fiktiv prest. En diakon tar ham med til kirken, hvor han improviserer en preken om David og Goliat.

Den straffedømte møter snart Mrs. Brown og hennes attraktive datter, og den unge kvinnen og den straffedømte blir snart romantisk tiltrukket av hverandre. En komplikasjon oppstår når kjeltringen, mannens tidligere cellekamerat, også legger merke til ham. Nysgjerrig utgir denne mannen seg for å være hans tidligere kamerat fra college, og blir invitert på te av Mrs. Brown. Det oppstår snart en rekke absurde komplikasjoner.

## Skuespillere
* Charlie Chaplin som Lefty Lombard
* Edna Purviance som Miss Brown
* Sydney Chaplin som Eloper
* Mack Swain som Jones
* Loyal Underwood
* Dean Riesner
* Charles Reisner som Howard Huntington

## Referanser


## Eksterne lenker
*
Visaginas

**Visaginas** er en by nordøst i Litauen. Den tilhører kommunen med samme navn og ligger i Utena fylke. Byen ble opprettet i forbindelse med etableringen av det nå nedlagte kjernekraftverket Ignalina. Den var opprinnelig oppkalt etter Antanas Sniečkus, den tidligere leder av det litauiske kommunistpartiet. 

I Visaginas finnes en treriksrøys mellom Litauen, Russland og Belarus. 
 

## Referanser
Eggholmane-Lisjeholmen naturreservat

**Eggholmane-Lisjeholmen naturreservat** består av noen småøyer, holmer og skjær ved Kvamsøya i Sande kommune. Området ble vernet 1. august 2010 (vedtatt 28. mai 2010) som ett av 36 reservater i Møre og Romsdal. Reservatet inngår i verneplan for sjøfugl. Fra og med 1. mai til og med 31. juli er det forbud mot ilandstiging. 

Verneforskriften sier at formålet med vernet er 
::«å ta vare på eit område med særskilt verdi for biologisk mangfald. Skjergardsområdet med tilnærma urørte små øyar, holmar og skjer og naturleg tilhøyrande plante- og dyreliv, utgjer ein viktig hekkelokalitet for sjøfugl som blant anna ærfugl og fleire måkeartar.» 

## Referanser
Into the Radius 2

***Into the Radius 2*** er et førsteperson-overlevelsesskytespill i VR utviklet og utgitt av CM Games. Spillet er en oppfølger til Into the Radius og ble utgitt i tidlig tilgang 24. juli 2024 for Windows.

## Spillopplevelse
Spillet returnerer til området fra forløperen kalt «The Zone», der spilleren må overleve og lete etter forsyninger, kjempe mot monstre og gjennomføre oppdrag for å kunne kjøpe forsyninger eller våpen i hjemmeområdet de er i mellom oppdrag. Der kan man selge gjenstander man har funnet på oppdrag, oppgradere utstyret sitt og gjøre seg klare til neste oppdrag.

Spillet har realistiske våpen- og overlevelsessystemer, samt både en enspiller og en kooperativ flerspiller-modus der man kan samarbeide med opptil tre andre spillere.

## Utvikling
I Mai 2023 ble det kunngjort at utviklingen av spillet hadde startet, og at det skulle følge en tidlig tilgangsmodell. I april 2024 ble det kunngjort at spillet både skal ha en enspiller-modus slik som forløperen, og en kooperativ flerspiller-modus for opptil 4 spillere totalt. Den 24. juli 2024 ble spillet gitt ut i tidlig tilgang med både enspiller og kooperativ-modus for opptil 2 personer, 1 spillbart område samt et veiledningsområde og spillerens hjemmeområde.

## Referanser


## Eksterne lenker
* Offisielt nettsted
* CM Games
*
Kinas Grand Prix 2024

**Kinas Grand Prix 2024** (offisielt navn: * Formula 1 Lenovo Chinese Grand Prix 2024*) var et Formel 1-løp som ble arrangert 21. april 2024 på Shanghai International Circuit i Shanghai, Kina. Det var det femte løpet i Formel 1-sesongen 2024 og 17. gang Kinas Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. McLaren-fører Lando Norris og Red Bull Racing-fører Sergio Pérez tok andre- og tredjeplassen.

## Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.

## Trening
Treningen startet kl. 11:30 lokal tid (UTC+8) fredag 19. april.

## Klassifisering
### Sprintkvalifisering
Sprintkvalifiseringen startet kl. 15:30 lokal tid (UTC+8) fredag 19. april.

### Sprint
Sprintløpet startet kl. 11:00 lokal tid (UTC+8) lørdag 20. april.

**Noter:**

* - Fernando Alonso ble klassifisert ettersom han fullførte mer enn 90 % av sprintdistansen. Han fikk også en tidsstraff etter sprinten på ti sekunder for å ha forårsaket en kollisjon med Carlos Sainz jr. Straffen gjorde ingen forskjell siden han allerede var klassifisert i siste posisjon.

### Kvalifisering
Kvalifiseringen startet kl. 15:00 lokal tid (UTC+8) lørdag 20. april.

**Noter:**

* - Logan Sargeant kvalifiserte seg som nummer 20, men ble pålagt å starte løpet fra pitlane da bilen hans ble modifisert under parc fermé.

### Løpet

**Noter:**

* - Inkluderer ett poeng for raskeste runde.

* - Kevin Magnussen ble nummer 15, men fikk ti sekunders tidsstraff for å ha forårsaket en kollisjon med Yūki Tsunoda.

* - Logan Sargeant fikk en tidsstraff på ti sekunder for å ha kjørt forbi Nico Hülkenberg under sikkerhetsbil. Hans endelige plassering ble ikke påvirket av straffen da han ble klassifisert sist.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Referanser
Høyskolen for dansekunst

**Høyskolen for dansekunst,** forkortet **HFDK**, er en privat høyskole som tilbyr bachelorutdanning i dans og koreografi. Høyskolen har lokaler på Rodeløkka i Oslo. 

Høyskolen er samlokalisert med *PRODA - Profesjonell dansetrening* og er ved siden av Black Box teater og i nærheten av Dansens Hus. 

Camilla Myhre er rektor og høyskolen har om lag 20 ansatte/undervisere 

## Referanser
Heartbeat (Justs-sang)

«**Heartbeat**» (norsk oversettelse: *hjerteslag*) er en sang fra 2016 med den latviske artisten . Sangen vant den latviske sangkonkurransen *Supernova 2016* og var Latvias bidrag til Eurovision Song Contest 2016 i Stockholm.

## Om sangen
Låten er skrevet av Aminata Savadogo, som representerte Latvia i Eurovision Song Contest året før med sangen «Love Injected».

Sangen var ett av 20 bidrag i den latviske sangkonkurransen *Supernova 2016*, arrangert av kringkasteren LTV. «Heartbeat» kvalifiserte seg fra semifinalen 14. februar og vant senere finalen 21. februar 2016 i LTV Studio 6 i Riga. Gjennom seieren ble «Heartbeat» Latvias bidrag til Eurovison Song Contest.

### Eurovision Song Contest
I januar 2016 ble Latvia trukket til å delta i semifinale 2 av Eurovision Song Contest. Semifinalen ble arrangert i Globen i Sverige torsdag 12. mai, og Latvia hadde startnummer 1. «Heartbeat» ble blant de ti beste i semifinalen og kvalifiserte seg dermed til finalen lørdag 14. mai. I finalen ble sangen nummer 15 av 26 deltakere.

## Referanser


## Eksterne lenker
*
Risa Hontiveros

**Ana Theresia Navarro Hontiveros-Baraquel** (født 1966) er en filippinsk politiker, sosialistisk aktivist og journalist som har tjent som senator siden 2016. Hun har tidligere vært representant for Akbayan i Representantenes hus på Filippinene fra 2004 til 2010. Hun er storesøsteren til journalister og TV-verter Gringgay og Pia Hontiveros.

## Referanser


## Eksterne lenker
*
Buss for tog

**Buss for tog** er et tilbud som bruker busser for å kompensere for et innstilt passasjertog på midlertidig eller permanent basis. Togtjenesten som erstattes kan være av hvilken som helst type som bybane, trikk, eller tog. Togavgangen kan erstattes hvis linjen er stengt på grunn av  vedlikehold, havari, en ulykke, en streik eller bare for å skaffe ekstra kapasitet eller hvis togavgangen anses som å ikke være økonomisk lønnsom.
Oda Felicia

**Oda Felicia Bardal Sigstad Abdelmaguid** (født 1989), kjent under artistnavnet **Oda Felicia**, er en norsk musiker og kuntner.

Hun debuterte med EP-en *First Act (The Huntington Chorea Project)* i 2023. EP-en er en del av et audiovisuelt kunstprosjekt om den arvelige sykdommen Huntington Chorea som har rammet familien hennes. For utgivelsen fikk hun Spellemannprisen 2023 i klassen alternativ pop/rock. Hun ble også nominert til Musikkforleggerprisen 2024 i klassen årets låt innen populærmusikk sammen med medkomonister Kristoffer Lo og   for låten «White Doors».

Hun er gift med Magdi Omar Ytreeide Abdelmaguid fra rapduoen Karpe.

## Referanser


## Eksterne lenker
* 
*
Ren Changxia (film)

***Ren Changxia*** er en kinesisk biografisk dramafilm fra 2005 regissert av Song Jiangbo. Filmen skildrer livet til politikvinnen Ren Changxia som steg i gradene og til slutt ble den første kvinnelige politisjef i Dengfeng og Henan-provinsen i 2001. Hun døde i en bilulykke i 2004, 40 år gammel. Rollen som Ren spilles av Zhang Yu.

Den ble tildelt prisen for fremragende film ved Huabiao Awards (sammen med flere filmer).

Også kjent under tittelen *Ren Chang Xia*.

## Referanser


## Eksterne lenker
*
Hovedpostkontoret i Kaunas

**Hovedpostkontoret i Kaunas** (lit. *Kauno centrinis paštas*) er en tidligere postbygning i Litauens nest største by Kaunas. Bygningen er et viktig symbol for den nasjonale modernistiske arkitektur i landet. Den ble i 2023 sammen med flere andre bygninger i Kaunas oppført av UNESCOs som del av verdensarven i Litauen. Bygningen ble tegnet av Feliksas Fizbaras, påbegynt i 1930 og fullført 1932. Den var per 2019 i svært dårlig stand.
## Referanser
Play (Jüri Pootsmann-sang)

«**Play**» (norsk oversettelse: *spill*) er en sang fra 2016 med Jüri Pootsmann. Sangen vant den estiske sangkonkurransen *[[Eesti Laul|Eesti Laul 2016]]* og var Estlands bidrag til Eurovision Song Contest 2016 i Stockholm.

## Om sangen
Sangen er skrevet av Fred Krieger, Vallo Kikas og Stig Rästa, som sammen med Elina Born representerte Estland i Eurovision Song Contest 2015 med sangen «Goodbye to Yesterday». 

Sangen var ett av 24 bidrag i den estiske sangkonkurransen *[[Eesti Laul|Eesti Laul 2016]]*, arrangert av kringkasteren ERR. «Play» kvalifiserte seg fra semifinalen 20. februar og vant senere finalen 5. mars 2016 i Saku Suurhall i Tallinn. Gjennom seieren ble «Play» Estlands bidrag til Eurovison Song Contest.

### Eurovision Song Contest
I januar 2016 ble Estland trukket til å delta i semifinale 1 av Eurovision Song Contest. Semifinalen ble arrangert i Globen i Sverige tirsdag 10. mai, og Estland hadde startnummer 13. «Play» endte sist i semifinalen, og kvalifiserte seg dermed ikke til finalen lørdag 14. mai.

## Referanser


## Eksterne lenker
*
Nupafjellet naturreservat

**Nupafjellet naturreservat** består av et område av Gurskøya i Sande kommune. Området ble vernet 28. mai 2010 sammen med 35 andre verneområder i fylket, og inngår i verneplan for sjøfugl. Fra og med 1. mai til og med 31. juli er det forbud mot ferdsel i land i reservatet. 

Verneforskriften sier at formålet med vernet er 
::«å ta vare på eit område med særskilt verdi for biologisk mangfald. Området er eit urørt bratt kystområde med lynghei- og myrvegetasjon, nakne svaberg og stup, som med sjøområdet utanfor og naturleg tilhøyrande plante- og dyreliv, utgjer ein viktig hekkelokalitet for fleire måkeartar og ærfugl.» 

## Referanser
Lavran (artist)

**Lavran Sunde** (født 2005) er en norsk rapper og sanger fra Åsane i Bergen.

## Karriere
Lavran slapp sin første singel «Problembarn» i 2022. Han har blitt eksponert på NRK P3 sin platform Urørt.

Under Tysnesfest 2023 delte han scenen med andre norske artister som Kevin Lauren.

## Diskografi
### Singler
* 2022: «Problembarn»
* 2022: «Balle i en uke»
* 2022: «Antibac og Chanel»
* 2023: «Alt for deg»

### EP-er
* 2023: *Sjelen min*

## Referanser


## Eksterne lenker
* 
* 
* 
*
Liste over Estlands finansministre

**Liste over Estlands finansministre** kan føres tilbake til etableringen av Republikken Estlands finansministerium i 1918.

## Republikken Estland (1990–)

## Referanser
I’ve Been Waiting for This Night

«**I've Been Waiting for This Night**» (norsk oversettelse: *jeg har ventet på denne natten*) er en sang fra 2016 med den litauiske artisten . Sangen vant den litauiske sangkonkurransen *"Eurovizijos" dainų konkurso nacionalinė atranka* og var Litauens bidrag til Eurovision Song Contest 2016 i Stockholm.

## Om sangen
Sangen er skrevet av Jonas Thander og Beatrice Robertsson. «I've Been Waiting for This Night» ble plukket ut til å delta i den litauiske kringkasteren LRT televizijas sangkonkurranse *Eurovizijos dainų konkurso nacionalinė atranka*. Sangeren Donny Montell ble valgt til å fremføre den. Etter flere innledende runder og semifinaler tok sangen seg til finalen 12. februar 2016. Der vant den og ble dermed Litauens bidrag til Eurovision Song Contest 2016.

### Eurovision Song Contest
I januar 2016 ble Litauen trukket til å delta i semifinale 2 av Eurovision Song Contest. Semifinalen ble arrangert i Globen i Sverige torsdag 12. mai, og Litauen hadde startnummer 9. «I've Been Waiting for This Night» ble blant de ti beste i semifinalen og kvalifiserte seg dermed til finalen lørdag 14. mai. I finalen ble sangen nummer 9 av 26 deltakere.

## Listeplasseringer

## Referanser


## Eksterne lenker
*
Muleneset naturreservat

**Muleneset naturreservat** består av et område ytterst mot havet nordvest på Nerlandsøya i Herøy kommune. Området ble vernet 1. august 2010 (vedtatt 28. mai 2010) som ett av 36 reservater i Møre og Romsdal. Reservatet inngår i verneplan for sjøfugl. Fra og med 1. mai til og med 31. juli er det forbud mot ferdsel på land. 

Verneforskriften sier at formålet med vernet er 
::«å ta vare på eit område med særskilt verdi for biologisk mangfald. Området er eit tilnærma urørt bratt område nordvest på Nerlandsøya, som med sjøområdet utanfor og naturleg tilhøyrande plante- og dyreliv, utgjer ein viktig hekkelokalitet for sjøfugl som blant anna toppskarv, havhest, teist og måker.» 

## Referanser
Poor Men’s Wives

***Poor Men's Wives*** er en amerikansk stumfilm fra 1923 regissert av Louis J. Gasnier.

## Handling
Laura Bedford gifter seg med den fattige drosje-sjåføren Jim Maberne, og venninnen hennes Claribel gifter seg med velstående Richard Smith-Blanton. Når de to kvinnene tilfeldigvis møtes senere, aksepterer Laura ivrig Claribels invitasjon til å delta ved en sosial sammenkomst. Men på grunn av sin fattigdom får Laura problemer med å skaffe seg en passende kjole. Ved sammenkomsten avviser hun de romantiske fremstøtene til Smith-Blanton.

Når barna hennes dagen etter ødelegger kjolen hun hadde brukt, bruker Laura ektemannens sparepenger for å betale for kjolen. Men Jim oppdager snart at pengene hans er vekk, og beordrer derfor Laura ut av hjemmet deres. Men når han senere oppdager hvordan Smith-Blanton aggressivt forsøker å kurtisere Laura, forteller Claribel ham endelig hele historien. Jim gir derfor Smith-Blanton en omgang juling, og tar med seg sin kone hjem.

## Skuespillere
* Barbara La Marr som Laura Bedford / Laura Maberne
* David Butler som Jim Maherne
* Betty Francisco som Claribel
* Richard Tucker som Richard Smith-Blanton
* ZaSu Pitts som Apple Annie
* Muriel McCormac
* Mickey McBan

## Referanser


## Eksterne lenker
*
Das Bildnis

***Das Bildnis*** er en fransk-østerriksk stumfilm fra 1923 regissert av Jacques Feyder.

## Handling
En kvinne vises i et fotografi som står oppstilt i et utstillingsvindu hos en fotograf, og dette fotografiet tiltrekker seg snart oppmerksomheten til fire ulike menn som er absolutt fascinert over kvinnen som er avbildet. Alle kvinnene legger ut for å lete etter denne mystiske skjønnheten.

Kvinnens virkelige navn viser seg å være Madeleine Fontevrault, hun er kona til en mye eldre mann og bor i et avsidesliggende herskapshus midt i den ungarske Puszta. Kvinnen er velstående, men også dypt ulykkelig. Men når mennene omsider finner ut hvem hun er, bestemmer seg for at hun ikke kommer til å leve opp til de idealiserte bildene de allerede har skapt seg om henne. Alle mennene lar derfor være å faktisk møte henne ansikt til ansikt.

## Skuespillere
* Arlette Marchal som Madeleine Fontevrault
* Malcolm Tod
* Jean-Victor Marguerite 
* Victor Vina 
* Fred Louis Lerch
* Armand Dufour 
* Fred Hennings

## Referanser


## Eksterne lenker
*
Srettha Thavisin

**Srettha Thavisin** (Thai: เศรษฐา ทวีสิน, født 1962) er en thailandsk forretningsmann og politiker som har fungert som Thailands statsminister siden 22. august 2023. Han var tidligere administrerende direktør og president i Sansiri.
## Referanser


## Eksterne lenker
* 
*
Erdmonas Simonaitis

**Erdmonas Simonaitis** (født 30. oktober 1888 i Juschka-Spötzen i Øst-Preussen i kongedømmet Preussen i keiserdømmet Tyskland, død 24. februar 1969 i Weinheim i Baden-Württemberg i Vest-Tyskland) var en prøyssisklitauisk politiker og offentlig person. Han overlevde under Andre verdenskrig fangenskap i to tyske konsentrasjonsleirer. 

Han ble tildelt Vytautas den stores orden og Storfyrst Gediminas av Litauens orden.

## Liv og virke
### Tidlig aktivisme
Siden 1909 var han del av et aktivistmiljø i den prøyssisklitauiske minoritet i *Øst-Preussen*. I 1912 var ham medgrunnlegger han den litauiske klubb i Tilsit (*Tilžės lietuvių klubas*), som gikk inn for at Memelområdet (Klaipėda-regionen) burde innrømmes autonomi. Simonaitis ledet denne klubben i to år frem til han i 1915 ble innkalt til tjeneste i den tyske hær, som en del av denne deltok han i første verdenskrig i Frankrike og Galicia, og ble tildelt Jernkorset.
### Politisk virke
Etter krigen arbeidet han en kort tid i Vilno, hvor han samarbeidet med litauiske politikere som gikk inn for Litauens uavhengighet. Returnerte til Tilsit i 1918. Der deltok han i forhandlingene om Memelområdets fremtid, men han nektet å undertegne Tilsitakten, som krevde annektering av territoriene bebodd av prøysserlitauere til Litauen. (Dette var et område som var en god del større enn Memelområdet). Han flyttet til Memel (Klaipeda) i 1919.

I 1924 gikk han med på å delta i Klaipedaopprøret, hvoretter Simonaitis så ble utnevnt til sjef for Klaipeda-distriktet, men han ble tvunget til å forlate denne stillingen under press fra de allierte. 

Etter Litauens annektering av Memelområdet innhadde han forskjellige ledende verv - for Šilute, det tidligere Heydekrug (1924-26), for Klaipeda fylke (1930-34), for Klaipeda (1930-34) og andre.

Etter Det tredje rikes ultimatum til Litauen som førte til at Klaipėda-regionen returnerte til tyskerne i 1939, flyttet Simonaitis til Kaunas. 
### Konsentrasjonsleirfange, liv i eksil
Allerede i 1941, da tyskerne invaderte Litauen, ble han arrestert av Gestapo. I 1942 ble han sendt til konsentrasjonsleiren Mauthausen. Senere overført til Dachau, hvorfra han ble befridd i april 1945.

Han levde resten av livet i eksil i Vesten, hvor han virket i forskjellige litauiske organisasjoner. 

Han døde i Weinheim i Vest-Tyskland i en alder av 80 år den 24. februar 1969. 

Etter Litauens selvstendighet fra Sovjetunionen ble hans levninger flyttet til Klaipeda for ny begravelse i 1991.

## Referanser
Emmanuelle Wargon

**Emmanuelle Wargon**, født *Emmanuelle Stoléru*, (født 1971) er en fransk embetsmann, lobbyist og politiker.

Etter å ha hatt ulike administrative stillinger i Helsedepartementet, begynte hun i Danone-gruppen som direktør for kommunikasjon og offentlige anliggender, noe som førte henne til industrilobbyvirksomhet, inkludert miljøspørsmål. 16. oktober 2018 ble hun utnevnt til viseminister for bolig under ministeren for økologisk og solidarisk overgang. 6. juli 2020 ble regjeringsministeren med ansvar for bolig, Jean Castex, utnevnt.

Emmanuelle Wargon ble uteksaminert fra HEC Paris, Sciences Po Paris og ENA.

## Referanser


## Eksterne lenker
*
Murmansk oblastduma

**Murmansk oblastduma** () er dette russiske føderasjonssubjektets lovgivende forsamling. Den består av 32 representanter valgt for en mandatperiode på fem år. Dumaen ble opprettet i 1994.

Det seneste valget ble holdt 17.–19. september 2021.

## Oppgaver (utvalg)
*Dumaen vurderer lovforslag.

*Den vedtar «Charteret for Murmansk oblast» og regionale lover. Sistnevnte inkluderer:
:– Lover om det regionale budsjettet. 
:– Lover om strukturen, prosedyren for dannelse av den regionale regjeringen og dens aktiviteter. 
:– Lover om lokale myndighetsspørsmål.

*Dumaen gir lover om de regionale valgene. Disse inkluderer lover som regulerer prosedyrene for valgene av dumamedlemmer, ordførere, kommunestyremedlemmer samt prosedyrene for regionale og lokale folkeavstemninger.

*Dumaen godkjenner regionale programmer for sosial-økonomisk utvikling, pålegger skatter og avgifter, fastsetter prosedyren for innkrevingen av disse samt skaper prosedyren for administreringen av regionale eiendommer og prosedyren for bruk av land- og naturressurser.

*Dumaen godkjenner kandidaturene til første-viseguvernører samt nominerer formannen, viseformannen og revisoren for Det regionale revisjonskammer og medlemmer av den regionale valgkommisjonen.

*Dumaen har blant annet også fullmakt til å kontrollere gjennomføringen av budsjettet.

## Resultat
### 2021

## Formenn

## Referanser
Pioneer Trails

***Pioneer Trails*** er en amerikansk stumfilm fra 1923 regissert av David Smith.

## Handling
Lokket av muligheten for å tjene penger på gull trekker Robert Dale, hans kone og deres sønn Jack over prærien. Men de blir angrepet av indianere, og alle unntatt Jack blir  myrdet. Han blir senere adoptert, men i en alder av bare fire år kjenner han ikke til sitt virkelige etternavn.

Tjue år senere redder han en ung kvinne som heter Rose fra en dilligens som nesten kjører over henne. De forelsker seg snart. Men uten å vite noe om opprinnelsen hans, tør han ikke erklære sin kjærlighet til henne. Så Rose blir nødt til å ta saken i egne hender, og de begynner endelig et forhold.

## Skuespillere
* Cullen Landis som Jack Dale / Jack Plains
* Alice Calhoun som Rose Miller
* Bertram Grassby som Philip Blaney
* Otis Harlan som Cropsey
* T.D. Crittenden som Rodney Miller 
* Virginia True Boardman som Mrs. Salter

## Referanser


## Eksterne lenker
*
Jouska

**Marit Othilie Thorvik** (født 1994) er en norsk musiker innen elektronisk musikk, kjent for soloprosjektet **Jouska**.

Jouska var opprinnelig et band med fem medlemmer, og senere en duo bestående av Thorvik og kjæresten , før det ble Thorviks soloprosjekt. For albumet *Suddenly My Mind is Blank*, utgitt av Jouska som soloprosjekt, fikk hun Spellemannprisen 2023 i klassen elektronika. Hun ble i 2024 nominert til kulturdepartementets musikkpris Bendiksenprisen og til Spellemannprisen 2025 i klassen årets produsent sammen med Settem.

Hun har også bidratt som låtskriver for blant annet Beharie, og ble sammen med han, Settem og  nominert til Edvard-prisen 2022 i klassen populær for Beharie-utgivelsen *Beharie // Beharie* og til Musikkforleggerprisen 2025 i klassen årets låt - populærmusikk sammen med Beharie og Settem for låten «Adore». Sammen med Settem laget hun musikken til NRK-serien ** fra 2024.

## Diskografi
* *Frog Fiction* (Koke Plate, 2018) EP
* *Everything is Gold* (Koke Plate, 2020)
* *Fragrance* (Koke Plate, 2023) EP
* *Suddenly My Mind is Blank* (Koke Plate, 2023)
* *How Did I Wind Up Here?* (Koke Plate, 2025)

## Referanser


## Eksterne lenker
*
ZUN

**Junya Ota** ( Ōta Jun'ya; født 1988) er en japansk videospillprodusent, som jobber for Team Shanghai Alice med *[[Touhou Project]]*-serien.

## Referanser


## Eksterne lenker
*
The Tide (film)

***The Tide*** (originaltittel: *Feng qi yun yong*) er en kinesisk dramafilm fra 2005 regissert av Chen Guoxing. Handlingen er lagt til Kina i 1949, et turbulent år preget av etableringen av en ny samfunnsorden. Ledende roller spilles av Xie Gang og Su Yan. 

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Trollspeil

***Trollspeil*** er et musikkalbum av Henning Bergersen, utgitt i . Musikken er skrevet av Henning Bergersen og Vesa Pekkala og alle tekster er  skrevet av Henning Bergersen.

## Sporliste:
# Det som skjer (5.21)
# Eventyret (4.46)
# Den fjerde timen (4.45)
# Mørket (3.23)
# Den hvite kjolen (4.33)
# Kveld på Kastet (5.44)
# Svik (4.46)
# Døden bort (4.07)
# Videre (5.23)

## Referanser


## Kilder
*
Harry Arnfinn Hofstad

**Harry Arnfinn Hofstad** (1919–1947) var en norsk frontkjemper og medlem av Sonderabteilung Lola under andre verdenskrig. Han ble dømt til døden og henrettet for sine handlinger den 12. juli 1947 på Kristiansten festning.

## Tidlig liv
Hofstad ble født i Trondheim og arbeidet som mekaniker før han ble politisk aktiv. Han ble medlem av Nasjonal Samling før krigsutbruddet og var en ivrig tilhenger av bevegelsen. Hofstad fornyet sitt medlemskap i NS i oktober 1940 og vervet seg som frontkjemper i Den norske legion i juli 1941.

## Under krigen
Under andre verdenskrig var Hofstad aktiv i ulike aspekter av NS' virksomhet. Han var sentral i flere tilfeller av tortur og spionasje, og mottok flere utmerkelser for sin innsats, inkludert Krigstjenestekorset, Østfrontmedaljen og Frontkjempermerket.

## Rettssaken og dødsdommen
Etter krigen ble Hofstad stilt for retten for sine handlinger. Han nektet flere av anklagene mot seg, men ble likevel funnet skyldig i medvirkning til drap og legemsbeskadigelse. Hofstad ble dømt til døden og henrettet den 12. juli 1947 på Kristiansten festning.

## Etterkrigstiden og opplysninger om motstand mot Rinnan-banden:
Det kom fram at Hofstad var en del av en opposisjonsgruppe mot Henry Oliver Rinnan, lederen av Rinnan-banden. Det ble spekulert i om Rinnan hadde planer om å likvidere Hofstad på grunn av mistillit og opposisjon mot sin ledelse. Det kom også fram at Hofstad hadde mistanke om at Rinnan kunne være en GPU-agent.

## Hofstads død
Etter en grundig etterforskning av flere hendelser knyttet til Rinnan-banden, inkludert Swensson-mordet og Finn Hoffs selvmord, ble det antydet at Hofstad hadde vært involvert i visse aktiviteter. Det ble spekulert i at hans død kunne ha sammenheng med samvittighetskvaler eller risiko for likvidering på grunn av mistillit fra Rinnans side.

Den tiltalte nummer 19 Harry Arnfinn Hofstad ble dømt og henrettet for sine handlinger under andre verdenskrig. 

## Referanser
Rain of Revolution

«**Rain of Revolution**» (norsk oversettelse: *regn av revolusjon*) er en sang fra 2017 med den litauiske elektronikagruppen . Sangen vant den litauiske sangkonkurransen *"Eurovizijos" dainų konkurso nacionalinė atranka* og var Litauens bidrag til Eurovision Song Contest 2017 i Kyiv.

## Om sangen
«Rain of Revolution» er skrevet av medlemmene i Fusedmarc Viktorija Ivanovskaja og Denis Zujev, sammen med låtskriveren Michail Levin. Sangen ble plukket ut til å delta i den litauiske kringkasteren LRT televizijas sangkonkurranse *Eurovizijos dainų konkurso nacionalinė atranka*. Etter flere innledende runder og semifinaler tok sangen seg til finalen 11. mars 2017. Der vant den og ble dermed Litauens bidrag til Eurovision Song Contest 2017.

### Eurovision Song Contest
I januar 2017 ble Litauen trukket til å delta i semifinale 2 av Eurovision Song Contest. Semifinalen ble arrangert i International Exhibition Centre i Ukraina torsdag 11. mai, og Litauen hadde startnummer 9. «Rain of Revolution» endte på 17. plass i semifinalen, og kvalifiserte seg dermed ikke til finalen lørdag 13. mai.

## Referanser


## Eksterne lenker
*
Otto Wilhelm Albert Suhr

**Otto Wilhelm Albert Suhr** (1902–1948) var en tysk tolk og etterforsker ved Sicherheitspolizei (Sipo) i Oslo under andre verdenskrig.

## Tidlig liv og karriere
Suhr ble født den 11. juni 1902 i Lonwitz-putbus/rugen, Tyskland. Han kom til Norge i 1927 og arbeidet som montør i et norsk firma inntil mars 1943, da han ble tvangsutskrevet som tolk til Sipo i Oslo. Han tjenestegjorde som tolk i Referat IV 1a under Kommandeur der Sicherheitspolizei und des Sicherheitsdienst (KdS), Oslo og fungerte også som en etterforsker ved Sicherheitspolizei i Oslo.

## Krigsforbrytelser og rettssak
I mars 1943 ble Suhr tvangsutskrevet som tolk ved Sipo i Oslo. Under sin tjeneste begikk han en rekke tilfeller av grov tortur mot fanger og avhørte. Han ble dømt til døden av Lagmannsretten for sine forbrytelser. Imidlertid ble dommen opphevet av Høyesterett på grunn av feil anvendelse av lovparagrafer.

Senere ble Suhr igjen dømt til døden, denne gangen for landssvik og tortur i henhold til paragraf 86. Han ble enstemmig dømt til døden for grov tortur av Eidsivating lagmannsrett den 1. oktober 1946, men denne dommen ble senere opphevet av Høyesterett den 18. februar 1947. Etter fornyet behandling ved Eidsivating lagmannsrett den 7. juni 1947, ble Suhrs straff skjerpet til døden av Høyesterett den 2. desember 1947. Høyesterett anbefalte ikke benådning, og etter at en benådningssøknad ble avslått ved kongelig resolusjon av 9. januar 1948, ble Suhr henrettet på Akershus festning i Oslo den 10. januar 1948.

## Referanser
Line (Triana Park-sang)

«**Line**» (norsk oversettelse: *strek* eller *linje*) er en sang fra 2017 med den latviske gruppen . Sangen vant den latviske sangkonkurransen *Supernova 2017* og var Latvias bidrag til Eurovision Song Contest 2017 i Kyiv.

## Om sangen
Låten er skrevet av Kristians Rakovskis og bandmedlemmene i Triana Park Agnese Rakovska og Kristaps Ērglis.

Sangen var ett av 22 bidrag i den latviske sangkonkurransen *Supernova 2017*, arrangert av kringkasteren LTV. «Line» kvalifiserte seg fra innledende runde, semifinale og vant senere finalen 26. februar 2017 i LTV Studio 6 i Riga. Gjennom seieren ble «Line» Latvias bidrag til Eurovison Song Contest 2017.

### Eurovision Song Contest
I januar 2017 ble Latvia trukket til å delta i semifinale 1 av Eurovision Song Contest. Semifinalen ble arrangert i International Exhibition Centre i Ukraina tirsdag 9. mai, og Latvia hadde startnummer 18. «Line» endte sist i semifinalen, og kvalifiserte seg dermed ikke til finalen lørdag 13. mai.

## Referanser


## Eksterne lenker
*
A Big Potato

***A Big Potato*** (originaltittel: *Bie na zi ji bu dang gan bu*) er en kinesisk filmkomedie fra 2007 regissert av Feng Gong (også hovedrolle). Filmen handler om Wang Xi som er ansatt som avdelingsleder på en fabrikk.

Den ble tildelt prisen for fremragende film ved Huabiao Awards (sammen med flere filmer).

Filmen er også kjent under den engelske tittelen *Consider Yourself a Cadre*.

## Referanser


## Eksterne lenker
*
Arriba (Colorado)

**Arriba** er en amerikansk by som ligger i Lincoln County i Colorado.

Byen hadde 202 innbyggere i 2020, og dekker et areal på 1,14&nbsp;km².

## Historisk befolkningsdata

## Referanser


## Eksterne lenker
*
Skardfoss

**Skardfoss** er en kunstig innsjø i Telemark. Skarfossdammen demmer opp elven Måna og er inntaksmagasin for Vemork kraftverk.
 
Den første Skarfossdammen ble bygd i perioden 1905 - 1908. Dammens lengde var 120 meter, høyde 14m.
Vannet blir ført i tunnel til Vemorktoppen, hvor en rørgate med 10 rør førte vannet ned til kraftstasjonen. Den utnytter fallet fra Frøystul kraftverk til Vemork. Den tar alt vannet som tidligere gikk i Rjukanfossen. 

I 1961 ble det bygget en ny dam like nedenfor den gamle. Den var noe høyere, og den gamle dammen ble liggende under vann.

Nye krav til sikkerhet gjorde det nødvendig å bygge enda en ny dam i 2014. Dammen fra 1961 ble da revet.

Elven Hjerdøla er ført i en 2 km lang tunnel fra Hjerdalen til Skardfoss, for å utnytte vannet fra et høyere nivå.

Ved Kvennhusfossen litt ovenfor Rjukanfossen er det bygget en demning, Krokan sperredam. Derfra går en 1,3 km lang tunnel fram til tunnelen som fører vannet fra Vemork til Såheim kraftverk. Denne dammen gir mulighet for å føre vann forbi Vemork, uten at det går tapt for Såheim. Det ble aktuell bruk da et aggregat i Vemork havarerte i april 2024.

## Referanser




## Eksterne lenker
* Første Skarfossdam, med lukehus for tappeluke og inntaksluke
* Lukehuset ved første Skarfossdam
* Metall Supply: Har satset en milliard på sikker oppgradering av kraftverkene. Bilde viser alle 3 dammene.
Verona (Koit Toome og Laura-sang)

«**Verona**» er en sang fra 2017 med Koit Toome og . Sangen vant den estiske sangkonkurransen *[[Eesti Laul|Eesti Laul 2017]]* og var Estlands bidrag til Eurovision Song Contest 2017 i Kyiv.

## Om sangen
«Verona» er skrevet av Sven Lõhmus, som tidligere har skrevet de estiske Eurovision-bidragene «» (2005), «Rändajad» (2009) og «» (2011). Sangen ble til etter at Lõhmus hadde vært en tur i den italienske byen Verona. Sangen er også blitt beskrevet som «en moderne tolkning på *[[Romeo og Julie]]*».

«Verona» var ett av 20 bidrag i den estiske sangkonkurransen *[[Eesti Laul|Eesti Laul 2017]]*, arrangert av kringkasteren ERR. «Verona» kvalifiserte seg fra semifinalen 21. februar og vant senere finalen 4. mars 2017 i Saku Suurhall i Tallinn. Gjennom seieren ble «Verona» Estlands bidrag til Eurovison Song Contest.

### Eurovision Song Contest
I januar 2017 ble Estland trukket til å delta i semifinale 2 av Eurovision Song Contest. Semifinalen ble arrangert i International Exhibition Centre i Ukraina torsdag 11. mai, og Estland hadde startnummer 16. «Verona» endte på 14. plass i semifinalen, og kvalifiserte seg dermed ikke til finalen lørdag 13. mai.

## Listeplasseringer

## Referanser


## Eksterne lenker
*
NM i kickboksing 2024

**NM i kickboksing 2024** ble arrangert 19.–20. april i Tjeldsundhallen i Ramsund. Arrangør var Tjeldsund Kickboxingklubb.

Kongepokalene ble vunnet av Mariell Gaassand Straume og Hangi Ulv Amundsen. 

Beste klubb ble Fighter Kickboksingklubb.

## Medaljevinnere kvinner

## Medaljevinnere menn

## Kilder
* kickboxing-portal.no: Resultater NM 2024
Besettelse

***Besettelse*** (originaltittel: ***Bad Timing***) er et britisk psykologisk drama fra 1980, regissert av Nicolas Roeg. Hovedrollene spilles av Art Garfunkel, Theresa Russell, Harvey Keitel, Denholm Elliott og Daniel Massey

## Referanser


## Eksterne lenker
*
§ 71-tilsynet

**§ 71-tilsynet** er en komité i Folketinget som fører tilsyn med forholdene for administrativt frihetsberøvede, herunder blant annet tvangsinnlagte psykiatriske pasienter, tvangsanbrakte barn og demente som blir tilbakeholdt på et pleiehjem.

Komiteens navn refererer til grunnlovens §&nbsp;71, som fastsetter at Folketinget skal nedsette en komité som fører tilsyn med forholdene for administrativt frihetsberøvede. Komiteen tar ikke stilling til om en frihetsberøvelse er korrekt eller lovlig, det er det andre instanser til. Men komiteen ser på om forholdene er rimelige for de mennesker som er frihetsberøvet. Den treffer ikke avgjørelser, men kommer med henstillinger og tar problemer opp med ministrene.

## Referanser


## Eksterne lenker
* § 71-tilsynet på Folketingets hjemmeside
Eesti Uisuliit

**Estonian Skating Union** (fork: **ESU**;  fork: EUL) er en av sportens styrende organer i Estland som tar for seg kunstløp, hurtigløp på skøyter og kortbaneløp på skøyter. 

ESU ble etablert 23. januar 1991 og er en av etterfølgerne til *Estonian Winter Sport Union* ( ), som ble etablert i 1921. ESU er medlem av International Skating Union (ISU).

## Referanser


## Eksterne linker
*
Sydslesvigutvalget

**Sydslesvigutvalget** (*Sydslesvigudvalget*) er et dansk statlig organ underlagt Folketinget, med ansvar for å administere den danske stats tilskudd til dansk kulturell virksomhet i Sydslesvig. Utvalgets medlemmer utpekes av (men er ikke nødvendigvis medlemmer av) Folketinget. Inntil Sydslesviglovens ikrafttredelse den 10. april 2010 het utvalget formelt *Udvalget vedrørende Danske Kulturelle Anliggender i Sydslesvig*.

## Historie
Utvalget ble opprettet i 1921 på foranledning av den daværende statsminister Niels Neergaard, som i sin tale ved gjenforeningsfesten på Dybbøl Banke den 11. juli 1920, henvendt til de danske sydslesvigere som ikke var blitt gjenforent med Danmark, uttalte: «*Det kan jeg sige på regeringens, ja, jeg tør sige på hele det danske folks vegne: De skal ikke blive glemt!*» Denne uttalelsen har siden utgjort legitimasjonen for at den danske stat årlig yder et tilskudd til støtte for dansk språk og kultur i Sydslesvig.

I begynnelsen gikk støtten kun til institusjoner i det såkalte 2. avstemningsområde, det vil si den nordlige del av Sydslesvig. Først fra 1969 er den danske stats støtte gått til danske institusjoner i hele Sydslesvig. Utvalget hadde til å begynne med kun tre medlemmer. Fra 1974 har man brukt det prinsipp at de partier i Folketinget som har mandater nok til å få en plass i Folketingets finanskomité (minimum 10 mandater) også har rett til å utpeke et medlem av utvalget. Dette prinsippet fører som regel til at utvalget har seks medlemmer, men i perioder har det kun vært fem medlemmer. 

## Oppgaver
Utvalget forestår fordelingen av den danske stats tilskudd til den danske minoriteten i Sydslesvig. Beløpet er for langt hovedpartens vedkommende en del av Undervisningsministeriets budsjett, og går i hovedsak til driften av danske skoler, barnehaver, fritidshjem og biblioteker i Sydslesvig. En mindre del av beløpet stammer fra Indenrigs- og Sundhedsministeriets samt Kirkeministeriets budsjetter og går til driften av henholdsvis danske pleiehjem og danske kirker.

## Referanser


## Eksterne kilder
* Grænseforeningens leksikon Sydslesvigudvalget
* Sydslesvigudvalgets hjemmeside
A Postman of Paradise

***A Postman of Paradise*** (originaltittel: *Xiang Ba La Xin Shi*) er en kinesisk dramafilm fra 2007 regissert av Zhong Yu. Filmen handler om en usedvanlig postmann som har som oppgave å levere post til avsidesliggende og til dels utilgjengelige steder i Kina. Hovedrollen spilles av Qiu Lin*.* Filmen er løst basert på en sann historie om postmannen Wang Shunyou.

Den ble tildelt prisen for fremragende film ved Huabiao Awards (sammen med flere filmer).

Filmen er også kjent under den engelske tittelen *Postman In Shangri-la*.

## Referanser


## Eksterne lenker
*
New Canaan (Connecticut)

**New Canaan** er en amerikansk by som ligger i Fairfield County i Connecticut.

Byen hadde  innbyggere i 2020, og dekker et areal på 58,3&nbsp;km².

## Historisk befolkningsdata

## Referanser


## Eksterne lenker
*
Goodbye to Yesterday

«**Goodbye to Yesterday**» (norsk oversettelse: *farvel til gårsdagen*) er en sang fra 2015 med  og Stig Rästa. Sangen vant den estiske sangkonkurransen *[[Eesti Laul|Eesti Laul 2015]]* og var Estlands bidrag til Eurovision Song Contest 2015 i Wien.

## Om sangen
«Goodbye to Yesterday» er skrevet av Stig Rästa.

«Goodbye to Yesterday» var ett av 20 bidrag i den estiske sangkonkurransen *[[Eesti Laul|Eesti Laul 2015]]*, arrangert av kringkasteren ERR. «Goodbye to Yesterday» kvalifiserte seg fra semifinalen 14. februar og vant senere finalen 21. februar 2015 i Saku Suurhall i Tallinn. Gjennom seieren ble «Goodbye to Yesterday» Estlands bidrag til Eurovison Song Contest.

### Eurovision Song Contest
I januar 2017 ble Estland trukket til å delta i semifinale 1 av Eurovision Song Contest. Semifinalen ble arrangert i Wiener Stadthalle i Østerrike tirsdag 19. mai, og Estland hadde startnummer 7. «Goodbye to Yesterday» ble blant de ti beste i semifinalen og kvalifiserte seg dermed til finalen lørdag 14. mai. I finalen ble sangen nummer 7 av 27 deltakere.

## Listeplasseringer

## Referanser


## Eksterne lenker
*